b'\n_START_ARTICLE_\nBill Richards\n_START_PARAGRAPH_\nWilliam Francis Caven "Bill" Richards (28. maaliskuuta 1923 Ottawa \xe2\x80\x93 28. helmikuuta 1995 Scarborough) oli kanadalainen viulisti, s\xc3\xa4velt\xc3\xa4j\xc3\xa4 ja sovittaja. H\xc3\xa4n opiskeli pianonsoittoa Herbert Sandersin johdolla Ottawassa sek\xc3\xa4 viulunsoittoa David Shuttleworthin ja Jack Cavillin johdolla Torontossa. Torontossa h\xc3\xa4n my\xc3\xb6s suoritti jatko-opintoja viulunsoitossa Broadus Farmerin johdolla vuonna 1939, Elie Spivakin johdolla 1946 ja Albert Pratzin johdolla 1950-luvun puolessav\xc3\xa4liss\xc3\xa4. H\xc3\xa4n aloitti ammattimaisen uransa 8-vuotiaana soittamalla viulusooloja radiossa. Vuonna 1942 h\xc3\xa4n liittyi laivastoon, ja vuosina 1943\xe2\x80\x931945 h\xc3\xa4n oli orkesterin j\xc3\xa4senen\xc3\xa4 Meet the Navy -sarjassa. _NEWLINE_My\xc3\xb6hemmin Richards ty\xc3\xb6skenteli monissa CBC:n tuotannoissa s\xc3\xa4velt\xc3\xa4j\xc3\xa4n\xc3\xa4, juontajana, sovittajana, orkesterinjohtajana ja musiikillisena johtajana. H\xc3\xa4n s\xc3\xa4velsi my\xc3\xb6s muun muassa huilukvarteton (1964). H\xc3\xa4nt\xc3\xa4 kuullaan Moe Koffmanin, Catherine McKinnonin, Anne Murrayn ja Gordon Lightfootin levytyksill\xc3\xa4. H\xc3\xa4nen tytt\xc3\xa4rens\xc3\xa4 on Judi Richards.'